Nariadenie vlády, ktorým sa ustanovujú  pravidlá pre fungovanie trhu s elektrinou
Vyhodnotenie pripomienkového konania

Spôsob pripomienkového konania : skrátený z dôvodu hrozby hospodárskych škôd pre štát

Zoznam oslovených subjektov:
Úrad vlády, Sekcia Inštitút pre aproximáciu práva	
Kancelária podpredsedu vlády SR pre európsku integráciu, ľudské práva a menšiny	
Ministerstvo dopravy, pôšt a telekomunikácií	
Ministerstvo zahraničných vecí	
Ministerstvo hospodárstva	
Ministerstvo vnútra	
Ministerstvo financií	
Ministerstvo kultúry	
Ministerstvo obrany	
Ministerstvo zdravotníctva	
Ministerstvo výstavby regionálneho rozvoja	
Ministerstvo pôdohospodárstva	
Ministerstvo práce, sociálnych vecí a rodiny	
Ministerstvo životného prostredia	
Ministerstvo školstva	
Ministerstvo spravodlivosti	
Protimonopolný úrad	
Najvyšší kontrolný úrad	
Úrad pre štátnu službu 	
Úrad geodézie, kartografie a katastra	
Úrad priemyselného vlastníctva	
Úrad pre normalizáciu, metrológiu a skúšobníctvo	
Úrad jadrového dozoru	
Úrad pre verejné obstarávanie	
Správa štátnych hmotných rezerv	
Štatistický úrad	
Generálna prokuratúra	
Národná banka Slovenska	
Národný bezpečnostný úrad	

Ďalšie pripomienkujúce subjekty:
Východoslovenská energetika	
Stredoslovenská energetika	
Západoslovenská energetika	
SEPS, a.s.	
Slovenské elektrárne, a.s.	
Slovenská priemyselná a obch. komora 
Klub 500	

Počet oslovených subjektov :		36
Zaslali do stanoveného termínu:	33 
Zaslali po stanovenom termíne:	  0 
Vôbec nezaslali:			  3  

Subjekty, ktoré nemali pripomienky :
Ministerstvo obrany	
Ministerstvo zdravotníctva	
Ministerstvo výstavby regionálneho rozvoja	
Ministerstvo životného prostredia	
Ministerstvo školstva	
Úrad geodézie, kartografie a katastra	
Úrad priemyselného vlastníctva	
Úrad jadrového dozoru	
Úrad pre verejné obstarávanie	
Správa štátnych hmotných rezerv	
Štatistický úrad	
Národná banka Slovenska	

Počet vznesených pripomienok : 			93
Počet akceptovaných :				78
Počet neakceptovaných, z toho počet zásadných : 	15/ 8

Rozporové konanie :					  2
Počet odstránených pripomienok :			40
Počet neodstránených pripomienok :			  0

Pripomienky jednotlivých štátnych orgánov a iných inštitúcií a organizácií, ktoré boli písomne doručené Úradu pre reguláciu sieťových odvetví sú zhrnuté na nasledujúcich stranách v tabuľkovej forme.

K článku	Rezort	Pripomienka	Typ	Vyh	Spôsob hodnotenia	Poznámka	
Všeobecné pripomienky						
	MV SR

	Pokiaľ ide o znenie jednotlivých paragrafov možno konštatovať, že nadpisy nezodpovedajú ich nesúrodému obsahu,  sú aj nad rámec splnomocňovacích ustanovení, napr. § 9 a 10. Preto ich  odporúčame prehľadne usporiadať, napr. do dvoch častí, aby z nich bolo zrejmé,  ktoré ustanovenia sú vykonávaním jednotlivého zákona, aj keď sme si vedomí skutočnosti, že navzájom súvisia. Predložený návrh nariadenia sa však dotýka takmer každého a jeho významnosť vyplýva aj z predmetu jeho úpravy, preto požiadavka prehľadnosti a zrozumiteľnosti je o to nástojčivejšia.  
	O	A	Text upravený v súlade s požiadavkou		
	MV SR

	Nad rámec splnomocňovacích ustanovení sú aj tie ustanovenia, ktoré sa zaoberajú náležitosťami zmlúv, tieto pomenúvajú, prípadne ustanovujú aj zmluvnú povinnosť takým spôsobom, že táto je uložená ako povinnosť doručiť žiadosť o jej uzatvorenie. Správne by zmluvná  povinnosť  mala byť uložená určitým, najmä monopolným prevádzkovateľom za splnenia určitých podmienok. 
	O	A	Text upravený v súlade s požiadavkou		
	ÚpNMaS SR
	V celom návrhu nariadenia vlády navrhujeme nahradiť skratku „hod.“ skratkou „h“, a tým uviesť návrh nariadenia do súladu s vyhláškou č. 206/2000 Z. z. Úradu pre normalizáciu, metrológiu a skúšobníctvo SR (príloha č. 4).
	O	A	Text opravený v súlade s pripomienkou		
	MDPaT SR	Odporúčame v celom texte opraviť chyby pri písaní 	O	A	Text upravený v súlade s požiadavkou		
	MF SR
	Návrh odporúčam zosúladiť s Legislatívnymi pravidlami vlády SR.	O	A	Text upravený v súlade s požiadavkou		
	MH SR
	Celý návrh je usporiadaný nesystematicky, v ustanoveniach, ktoré upravujú všeobecné pravidlá pre fungovanie trhu sú upravené aj podmienky pre organizovanie trhu ako aj obchodné podmienky pre účastníkov trhu s elektrinou.  Je potrebné preto nariadenie vlády rozdeliť podľa legislatívnych pravidiel do častí, hláv alebo oddielov usporiadaných podľa postupnosti, ktorá vyplýva z § 12a ods. 2, ods. 3 a ods. 4 zákona o regulácii. Jednotlivé vecné okruhy upraviť vždy v jednom príslušnom oddieli, alebo v jednom paragrafe. Nerozbíjať úpravu jedného vecného problému do niekoľkých čiastkových úprav vo viacerých paragrafoch. Napr.:
zodpovednosť za odchýlky je upravená v § 3, 9 a 11;
obchodné podmienky, ktoré sú upravené v § 6 by mali byť zaradené až za všeobecnými podmienkami a podmienkami pre organizovanie trhu, t. j. až za § 20 návrhu;
distribúcia elektriny upravená v § 8 by mala byť zaradená hneď za pravidlami pre  prístup, pripojenie do sústavy – teda ako § 5 alebo 6.
	Z	A	Text upravený v súlade s požiadavkou	Rozporové konanie – 
Rozpor odstránený	
	MH SR
	Návrh nariadenia vlády je nekompletný, jeho obsah nezodpovedá legislatívnym pravidlám. Chýba dôvodová správa návrhu nariadenia vlády podľa čl. 20 legislatívnych pravidiel vlády Slovenskej republiky, chýbajú finančné dôsledky, chýba doložka zlučiteľnosti, tabuľka zhody, chýba predkladacia správa, rozpočtové dôsledky, odôvodnenie jednotlivých ustanovení návrhu i jeho príloh.
	Z	N	Predložený návrh bol kompletný	Rozporové konanie – 
Rozpor odstránený	
	MH SR
	Chýbajú niektoré definície základných pojmov, ktoré sú v návrhu vo viacerých ustanoveniach uvádzané ako napr.: „typová zmluva“, „združená dodávka elektriny“, „aukcia“, „bilančná skupina“ a pod. 
	Z	A	Text upravený v súlade s požiadavkou	Rozporové konanie – 
Rozpor odstránený	
	MH SR
	Celý návrh je potrebné gramaticky a legislatívno-technicky upraviť (napr. v celom texte návrhu slovo „zverejniť“ nahradiť slovom „uverejniť“ v príslušnom gramatickom tvare. Číslovky do 10 vypísať slovami, v mnohých vetách upraviť slovosled tak, aby zmysel ustanovenia bol zrozumiteľný, nezamieňať pojem „prenos“ s pojmom „preprava“ a pojem „súčin“ s pojmom „súčet“.
	Z	A	Text upravený v súlade s požiadavkou	Rozporové konanie – 
Rozpor odstránený	
	MH SR
	V celom texte návrhu nariadenia je potrebné používať terminológiu podľa zákona (napr. potvrdenie o pôvode elektriny, lokálna distribučná sieť, § 2 písm. a) zavádza pojem „odovzdávacie miesto“, zákon pozná iba „odberné miesto“, pre  odovzdávacie miesto nie sú definované požiadavky).
	Z	A	Text upravený v súlade s požiadavkou	Rozporové konanie – 
Rozpor odstránený	
K názvu						
	MV SR
	Názov nariadenia je nutné upraviť nakoľko nezodpovedá obsahu nariadenia.  Popri pravidiel pre fungovanie trhu s elektrinou je podľa úvodnej vety aj naplnením splnomocňovacieho  ustanovenia  zákona č. 656/2004 Z. z. o energetike a o zmene  a doplnení niektorých zákonov.  
	O	A			
	MV SR
	V úvodnej vete je nutné upraviť citáciu príslušného ustanovenia zákona č. 276/2001 Z.z. ako aj názov zákona č. 656/2004 Z. z. (rovnako ako v poznámke pod čiarou k odkazu 1). 
	O	A			
	ÚpNMaS SR
	K úvodnej vete - navrhujeme nahradiť slová „podľa § 12 a ods. 5“ slovami „podľa § 12 ods. 5“. 	O	N	Naozaj ide o § 12 a ods. 5		
	MH SR
	Z úvodnej vety vypustiť slová: „a podľa § 17 ods. 7 zákona č. 656/2004 Z. z. o energetike“.	Z	A	Text upravený v súlade s požiadavkou	Rozporové konanie – 
Rozpor odstránený	
	MDPaT SR	nie je potrebné zaviesť legislatívnu skratku „ nariadenie „

	O	A	Text upravený v súlade s požiadavkou		
K jednotlivým §						
K § 1 	PMU SR	Pojem „sústava“ nie je špecifikovaný, t.j. nie je zrejmé, či sa jedná o prenosovú  alebo distribučnú sústavu. V prípade, že pojem zahŕňa obidve sústavy, mala by byť pre tento pojem použitá skratka	O	N	Pojem sústava je potrebné vnímať v kontexte so znením príslušného ustanovenia zákon o energetike definuje pojem sústava		
K § 1 	MV SR
	je nutné prepracovať a zosúladiť so znením uvádzaných splnomocňovacích ustanovení. Predmetom úpravy nemôžu byť práva a povinnosti účastníkov trhu s elektrinou, ale pravidlá trhu s elektrinou a podrobnosti o rozsahu technických podmienok ..... zákona č. 656/2004 Z. z. o energetike.  Slovo „upravuje“ je nutné nahradiť slovom „ustanovuje“ a slovo „vlády“  je potrebné z textu vypustiť	O	A	Text upravený v súlade s požiadavkou		
K § 1 	Úrad vlády
I p AP 	Doporučujeme prehodnotiť formuláciu § 1 predloženého návrhu, podľa ktorého nariadenie upravuje práva a povinnosti účastníkov trhu s elektrinou. Vzhľadom na čl. 13 ods. 1 Ústavy SR a tiež na zaužívanú legislatívnu prax možno nariadením vlády uložiť povinnosť, len keď ide o aproximačné nariadenie. Aj keď navrhovaná formulácia vyplýva z § 12a ods. 1 zákona 276/2001 Z. z., doporučujeme ustanovenie § 1 preformulovať tak, aby bolo zjavné, že navrhované nariadenie upravuje pravidlá pre fungovanie trhu a že žiadna povinnosť neprekračuje rozsah splnomocňujúceho ustanovenia. 
	O	A	Text upravený v súlade s požiadavkou		
K § 1	Gen.
prok.	Podľa § 1 má predmetné nariadenie vlády upraviť práva a povinnosti účastníkov trhu s elektrinou. Vzhľadom na skutočnosť, že sa jedná o vykonávací právny predpis k zákonu č. 276/2001 Z.z. a k zákonu č. 656/2004 Z.z., nie je možné ukladať ním povinnosti (čl. 13 Ústavy SR). Nariadením vlády by bolo možné uložiť povinnosť len v prípade nariadenia vlády vydávaného podľa zákona č. 19/2002 Z.z., ktorým sa ustanovujú podmienky vydávania aproximačných nariadení vlády SR  v znení neskorších predpisov.
	O	A	Text upravený v súlade s požiadavkou		
K § 1	MH SR
	Predmet právnej úpravy upraviť v súlade s § 12a ods. 1 až 4 zákona o regulácii takto:

„§ 1

(1)	Toto nariadenie vlády Slovenskej republiky (ďalej len „nariadenie“) ustanovuje  najmä podmienky:
a)	prístupu do sústavy a do siete1),
b)	cezhraničnej výmeny elektriny podľa osobitného predpisu2),
c)	prístupu a pripojenia nových výrobcov elektriny do sústavy,
d)	pripojenia do sústavy3),
e)	prenosu elektriny4),
f)	distribúcie elektriny5),
g)	dodávky elektriny6)  v rozsahu potrebnom na efektívne fungovanie trhu s elektrinou,
h)	poskytovania podporných služieb v elektroenergetike7),
i)	dodávky regulačnej elektriny8),
j)	poskytovania systémových služieb9),
k)	dodávky elektriny domácnostiam10),
l)	výroby, prenosu, distribúcie a dodávky elektriny,
m)	poskytovania univerzálnej služby11),
n)	prevzatia zodpovednosti za odchýlky jednotlivých účastníkov trhu a za odchýlky sústavy, spôsob vyhodnocovania, zúčtovania a vysporiadania odchýlok jednotlivých účastníkov trhu a odchýlky sústavy.
(2)	Toto nariadenie ďalej ustanovuje:
a)	podmienky potrebné na organizovanie trhu s elektrinou,
b)	rozsah obchodných podmienok pre účastníkov trhu s elektrinou.“.
	Z	A	Text upravený v súlade s požiadavkou	Rozporové konanie – 
Rozpor odstránený	
K § 2	MZV SR	V v predvetí , s poukázaním na zavedenú legislatívnu skratku, vypustiť slovo „vlády“ 	O	A	Text upravený v súlade s požiadavkou		
K § 2:	MH SR
	V § 2 upraviť číslovanie poznámok pod čiarou k odkazom pod čiarou v nadväznosti  na číslovanie poznámok k odkazom pod čiarou v § 1 a ďalej vymedziť pojmy „vlastná zodpovednosť za odchýlku“ a „ prenesená zodpovednosť za odchýlku“.
	Z	A	Text upravený v súlade s požiadavkou	Rozporové konanie – 
Rozpor odstránený	
K § 3:  	MH SR
	Rozdeliť tento paragraf na dve časti:
         1. časť prístup a pripojenie do sústavy ako § 3 a
2.	časť ako § 11 a doterajší § 11 posunúť ako nový § 12. Ostatné § prečíslovať.   Pritom v § 3 za odsek 1 upraviť náležitosti zmluvy o prístupe a pripojení a v novom § 11 upraviť náležitosti zmluvy o zúčtovaní odchýlok a zmluvy o prevzatí zodpovednosti za zúčtovanie odchýlok.
	Z	A	Text upravený v súlade s požiadavkou	Rozporové konanie – 
Rozpor odstránený	
K § 3:  	MH SR
	V § 3 sú uvádzané typy a druhy zmlúv o prenose elektriny a dodávke elektriny a o zúčtovaní odchýlok.  Potrebné  náležitosti   týchto zmlúv je treba upraviť priamo  v § znení nariadenia a nie v prílohe! Nadväzne na to vypustiť odsek 9 z § 3.
	Z	A	Text upravený v súlade s požiadavkou	Rozporové konanie – 
Rozpor odstránený	
K § 3:  ods.4	MH SR
	V  § 3 ods. 4 sa vypúšťajú písm. b) a c).
Účastník trhu s elektrinou s právom regulovaného prístupu na trh je zodpovedný za odchýlku účastníka trhu a je subjektom zúčtovania odchýlky sústavy. Z uvedeného vyplýva, že každý účastník je subjektom zúčtovania. 
	V zmysle § 18 ods. 8 zákona o energetike, podrobnosti o prevzatí zodpovednosti, spôsobe vyhodnocovania, zúčtovania a vysporiadania odchýlky účastníka trhu a odchýlky sústavy ustanovia pravidlá trhu. Uvedeným ustanovením je špecifikovaný rozsah zákonného splnomocnenia pre vydanie pravidiel trhu a preto pravidlá nemôžu ísť vo svojej normotvorbe nad rámec tohto zákonného ustanovenia.
	Aktuálne znenie § 3 ods. 4 ukladajú účastníkovi trhu okrem povinnosti uzavrieť zmluvu o zúčtovaní odchýlok aj povinnosť uzatvoriť zmluvu o prenose alebo distribúcii a zmluvu o dodávke ako ďalšie podmienky k voľbe vlastnej zodpovednosti za odchýlku. Podľa znenia § 3 ods. 4 ide o kumulatívne podmienky, ktoré musia byť splnené zároveň. Uvedené podmienky však z právneho, ako ani z logického významu nejde kombinovať alebo kumulovať z dôvodu, že napr. výrobca elektriny ako účastník trhu môže byť zodpovedný sám za vlastnú odchýlku a zároveň nemusí mať uzatvorenú zmluvu o prenose, resp. distribúcii, nakoľko môže predávať elektrinu na odbernom mieste ešte pred vstupom do prenosovej sústavy, resp. distribučnej sústavy. Uvedené treba doložiť aj skutočnosťou, že zmluva o prenose sa uzatvára za účelom zabezpečovania prenosu a nie ako podmienka vzniku vlastnej zodpovednosti za odchýlku. Sme toho názoru, že § 3 ods. 4 písm. b) a c) je potrebné vypustiť z návrhu pravidiel, prípadne, aby podmienky pod písm. b) a c) nemali charakter kumulatívnych podmienok, ale alternatívnych. Znenie § 3 ods. 4 by mohlo byť potom nasledovné:
„(4) Podmienkou pre režim vlastnej zodpovednosti za odchýlku je 
a) uzatvorenie zmluvy o zúčtovaní odchýlok so zúčtovateľom odchýlok, ktorá obsahuje výšku finančnej zábezpeky určenej podľa prílohy č. 2 a
b) uzatvorenie zmluvy o prenose elektriny alebo zmluvy o distribúcii elektriny alebo zmluvy o dodávke elektriny.“
	Z	N	Navrhnuté znenie má opodstatnenie	Rozporové konanie – 
Rozpor odstránený	
K § 3:  ods.5	MH SR
	V ustanovení § 3 ods. 5 sa vypúšťajú písm. b) 
	Z	N	Navrhnuté znenie má opodstatnenie	Rozporové konanie – 
Rozpor odstránený	
K § 4:  ods.1	MH SR
	V § 4 ods. 1 slová: „spočíva v preprave zmluvne dohodnutého“ nahradiť slovami „spočíva v prenose zmluvne dohodnutého“. Náležitosti zmluvy o prenose upraviť v § 4 a nie v prílohe č. 3.
         Nezamieňať pojmy „prenos“ a „preprava“.	Z	A	Text upravený v súlade s požiadavkou	Rozporové konanie – 
Rozpor odstránený	
K § 4 ods. 2
	MDPaT SR	Odporúčame rozpísať číslo 7 slovom	O	A	Text upravený v súlade s požiadavkou		
K § 5 ods. 2
	MDPaT SR	Odporúčame rozpísať číslo 7 slovom	O	A	Text upravený v súlade s požiadavkou		
K § 5 ods. 3
	PMU SR	Navrhujeme odôvodniť, prečo povinnosť zverejňovania na internetovej stránke je daná iba v prípade cezhraničnej výmeny.	O	N	Zverejňovaniu informácií je venovaný samostatný §		
K § 5 ods. 6	MH SR
(č. B 9)	V § 5 ods. 6 prvú vetu upraviť takto:
	„(6) Voľne obchodovateteľná kapacita sa prideľuje účastníkom trhu s elektrinou v osobitnom ponukovom konaní (ďalej len „aukcia“). Pravidlá tejto aukcie musia byť transparentné a nediskriminačné a musia vychádzať z požiadaviek na kapacitu a cenových ponúk účastníkov trhu ako aj z technických podmienok, podmienok pre organizovanie trhu a obchodných podmienok a termínov prenosu vyhlásených prevádzkovateľom prenosovej sústavy; tieto pravidlá  prevádzkovateľ prenosovej sústavy vyhlási (uverejní na internetovej stránke) najmenej x dní pred konaním aukcie.“.
b) Podmienky akcie upraviť v súlade s nariadením č. 1228/2003, resp. riešiť podmienky aukcie riešiť odkazom na príslušný článok nariadenia. To platí aj pre § 7.
	Z	A	Text upravený v súlade s požiadavkou	Rozporové konanie – 
Rozpor odstránený	
K § 5 ods. 6	MH SR	Náležitosti zmluvy o prenose elektriny na spojovacie vedenia presunúť z prílohy č. 4 do § 5.	Z	A	Príloha je z textu vypustená
 	Rozporové konanie – 
Rozpor odstránený	
K § 5 ods. 6	MV SR
	Použité slová „transparentným a nediskriminačným spôsobom“ sú neurčité. Vhodnejšie by bolo presne   vymedziť, aké sú konkrétne podmienky, ktoré sa môžu považovať za transparentné a nediskriminačné. Zákon č. 276/2001 Z. z. v § 12a ods. 1 jasne hovorí o tom, že pravidlá pre fungovanie trhu s  elektrinou majú upravovať podmienky potrebné na nediskriminačné a  transparentné organizovanie trhu s elektrinou, t. j. nestačí len konštatovanie, že určité pravidlo má byť transparentné a nediskriminačné, treba vymedziť, v  čom takáto transparentnosť a  nediskriminácia spočíva. V § 5 ods. 6 tiež nie je zrejmé o  aké požiadavky a  akú cenu má ísť. Dané ustanovenie je neurčité.
	O	A	Text upravený v súlade s požiadavkou		
K § 5 ods. 10
	PMU SR	V slovnom spojení „v prílohe č. 4“ nahradiť číslo 4 číslom 3.	O	A	Text upravený v súlade s požiadavkou		
K § 5 ods. 10	MF  SR	Je potrebné na konci  číslo „4“ nahradiť číslom „3“. 	O	A	Text upravený v súlade s požiadavkou		
K § 5 ods. 10
	MDPaT
SR	Odporúčame nahradiť slová „v prílkohe č. 4“ slovami „v prílohe č. 3“	O	A	Text upravený v súlade s požiadavkou		
K § 5 ods. 10	MS SR	Z dôvodu dosiahnutia gramatickej správnosti v texte odporúčame nasledovné opravy
za slovným spojením“ Náležitosti zmluvy o „ odstrániť ďalej nasledujúce písmeno o. V tom istom odseku nahradiť slovné spojenie v prílkohe spojením v prílohe.	O	A	Text upravený v súlade s požiadavkou		
K § 6: 
	MH SR
	Ako § 6 zaradiť § 8 - distribúcia elektriny - zo systémových dôvodov. Doterajší  § 6 zaradiť ako nový § 21. Ostatné paragrafy prečíslovať.
         Odôvodnenie k bodu 9:
         Podľa systematiky § 12a  zákona o regulácii obchodné podmienky upravené  v odseku  4, paragrafu 12a majú byť zaradené až po všeobecných podmienkach (ods. 2) a podmienkach na organizovanie trhu (ods. 3).
         Aj z hľadiska obsahu § 6 nariadenia vlády upravuje vlastne:
c)	obchodné podmienky obstarávania podporných služieb
d)	obchodné podmienky pre nákup elektriny na krytie strát v prenosovej sústave
e)	obchodné podmienky pre pripojenie nového výrobcu a odberateľa do prenosovej sústavy,
a preto ich treba zaradiť až za všeobecnými podmienkami a podmienkami pre organizovanie trhu.
      
b)	§ 6 z dôvodov prehľadnosti obsah rozdeliť podľa vecnej problematiky do  § 4 prenos a do § 8 distribúcia.
c)	§ 6 doplniť o nový odsek 5, ktorý znie: 
		„(5) Návrh obchodných podmienok podľa ods. 1 a ods. 2 zverejní prevádzkovateľ prenosovej sústavy a prevádzkovateľ distribučnej sústavy na svojej internetovej stránke najmenej na 30 dní na vyjadrenie účastníkom trhu s elektrinou. Prevádzkovateľ prenosovej sústavy je povinný prerokovať predložené pripomienky s  výrobcami elektriny a oprávnenými odberateľmi priamo pripojenými k prenosovej sústave. Prevádzkovateľ distribučnej sústavy je povinný prerokovať predložené pripomienky s  výrobcami elektriny a oprávnenými odberateľmi priamo pripojenými k distribučnej sústave.“.
		Novelou zákona č. 276/2001 Z.z. o regulácii v sieťových odvetviach vydanou pod č. 658/2004 Z.z. ÚRSO stratil oprávnenie schvaľovať obchodné podmienky regulovaným subjektom. Sme toho názoru, že obchodné podmienky prevádzkovateľa prenosovej sústavy a distribučnej sústavy by nemali ostať v plnom rozsahu len v rukách samotného prevádzkovateľa sústavy, nakoľko sa jedná o veľmi závažný dokument pre fungovanie sústavy. Navrhujeme zakotviť v pravidlách trhu povinnosť prevádzkovateľa prenosovej sústavy a distribučnej sústavy zverejniť návrh podmienok a prerokovať pripomienky k nim s účastníkmi trhu. Domnievame sa, že by nebolo spravodlivé požadovať od prevádzkovateľa prenosovej sústavy a distribučnej sústavy prerokovanie pripomienok so všetkými účastníkmi trhu, a postačia len výrobcovia a oprávnení odberatelia priamo pripojení do príslušných sústav.	Z	A	Text upravený v súlade s požiadavkou	Rozporové konanie – 
Rozpor odstránený	
V § 6 ods. 1 a 2	MF SR	odporúčam bližšie špecifikovať, ako a kde prevádzkovateľ zverejní obchodné podmienky prenosovej a distribučnej sústavy.  
	O	A	Doplnenie § o zverejňovaní informácií		
§ 6 ods. 3	MV SR
	V ustanovení písm. e) tretí bod by bolo vhodné uviesť, na čo sa zabezpečenie vzťahuje.	O	A	Bod bol z textu vypustený		
K § 6 ods. 3 písm. d)	MH SR
	V § 6 ods. 3 písm. d) chýbajú cenové podmienky. Okrem toho treba  v odseku 3 písm. d) bod 3 a písm. e) bod 2 a v ods. 4 písm. a) bod 3 a písm. b) bod 2 uviesť náležitosti tzv. typovej zmluvy a to, že kto ju bude schvaľovať?!
	Z	N	Pravidlá nebudú riešiť typové zmluvy, 	Rozporové konanie – 
Rozpor odstránený	
K § 6
	PMU SR	Odporúčame  doplnenie časového hľadiska (termínu) na vypracovanie a zverejnenie obchodných podmienok. Ďalej odporúčame konkretizovať podmienky zverejnenia. Zároveň navrhujeme, aby tieto podmienky boli konzultované s Úradom pre reguláciu sieťových odvetví.	O	A	Text upravený v súlade s požiadavkou		
K § 7:	MH SR
	Z § 12a  zákona o regulácii nevyplýva splnomocnenie na úpravu spôsobu predchádzania vzniku preťaženia a riešenia preťaženia sústavy. § 7 je preto nad rámec splnomocňovacieho ustanovenia zákona. Práva a povinnosti prevádzkovateľa prenosovej sústavy v súvislosti s predchádzaním vzniku preťaženia a riešenia stavu preťaženia sústavy sú upravené v § 22 ods. 1 písm. j), p), g) a s) zákona o energetike. Odporúčam § 7 vypustiť	Z	N	Z § 12a  zákona o regulácii vyplýva splnomocnenie aj na riešenie preťaženia	Rozporové konanie – 
Rozpor odstránený	
K § 7	MDPaT SR	Odporúčame dôsledne používať zavedené legislatívne skratky v celom texte návrhu ( nie je jednoznačné o prevádzkovateľa akej sústavy ide, spojenie elektroenergetický dispečing).	O	A	Text upravený v súlade s požiadavkou		
K § 7 ods. 4	MH SR
	V § 7 ods. 4 má byť správne „Prevádzkovateľ distribučnej sústavy...“	Z	A	Text upravený v súlade s požiadavkou	Rozporové konanie – 
Rozpor odstránený	
K § 9:
	MH SR
	a) Zodpovednosť za odchýlky, registráciu odberných miest a zodpovednosť za zúčtovanie odchýlky  upraviť v jednom paragrafe,
b) V odseku 1 nie je jasné, že ku ktorým slovám sa vzťahuje legislatívna skratka „registrácia“.	Z	N	Celý § je o registrácii	Rozporové konanie – 
Rozpor odstránený	
K § 10:
	MH SR
	a) V odseku 1 nie je jasný zmysel slov „pre danú obchodnú hodinu“, keďže ide o registráciu denných diagramov.
b) V odseku 6:  Čo sa stane ak operátor nezaregistruje odberový diagram, bude celý odber odchýlka?
	Z	A	Text upravený v súlade s požiadavkou	Rozporové konanie – 
Rozpor odstránený	
§ 11	MPôd SR	V nadpise, v nasledujúcom texte  a v prílohách č.6 a č.7 dávame na zváženie  nahradiť  slovo “vysporiadanie“ slovom „vyrovnanie“.
	O	A	Text upravený v súlade s požiadavkou		
K § 11:
	MH SR
	V odseku 7 písm. a) ide o „súčet“ alebo o „súčin“?! Ak slovo „súčet“ v úvode odseku 7  sa má vzťahovať na písm. a) + písm. b) treba to vyjadriť zrozumiteľne už v úvodnej časti vety.
	Z	A	Jedná sa o súčet - text upravený  tak aby bol jednoznačný	Rozporové konanie – 
Rozpor odstránený	
K § 11 ods. 4	MF SR	Vzhľadom na navrhovanú účinnosť príloh č. 4, 5, 6 a 7 odporúčam špecifikovať odovzdávanie údajov z typových diagramov odberu podľa prílohy č. 5 samostatným odsekom a v odseku 12 odporúčam slovo „a“ nahradiť slovom „alebo“.
	O	N	Je riešené prechodnými ustanoveniami		
K § 11 ods. 6	MDPaT SR	Odporúčame rozpísať číslo 3 slovami	O	A	Text upravený v súlade s požiadavkou		
K § 11 ods. 12	ÚpNMaS SR	- navrhujeme nahradiť slová „v prílohe“ slovami „v prílohách“.	O	A	Text upravený v súlade s požiadavkou		
K § 12:
	MH SR
	Obchodné podmienky zúčtovania odchýlok by mali byť upravené v návrhu nariadenia. V § 12 ani v ďalších ustanoveniach nie sú upravené. Podrobnejšie špecifikovať činnosť, práva a povinnosti zúčtovateľa odchýlok.	Z	A	Text upravený v súlade s požiadavkou	Rozporové konanie – 
Rozpor odstránený	
K § 13:
	MH SR
	a) V odseku 1 upraviť slovosled, inak je veta nezrozumiteľná. Odsek 3 je nezrozumiteľný, nakoľko koncový odberateľ neuzatvára s prevádzkovateľom prenosovej sústavy žiadnu zmluvu. Alebo je potrebné uviesť, že ide o koncového odberateľa, ktorý je priamo pripojený do prenosovej sústavy. Tak isto upraviť ods. 6, aby zmysel ustanovenia bol zrozumiteľný a jednoznačný. V ods. 7 je potrebné upraviť vetu tak, že sa uvedie, že ide o súčin ceny za poskytovanie systémovosť služieb na jednotku elektrického výkonu (kW) a skutočnej spotreby elektriny  (kWh), alebo že ide o súčet ceny za poskytnuté systémové služby a skutočnej spotreby elektriny. Nie je jasné, prečo by  sa nemala účtovať platba za systémové služby odberateľom elektriny, ktorí odoberajú elektrinu na účely vývozu.
b) Odsek 5 a 6: Ako môže mať konečný odberateľ odovzdávacie miesto?	Z	A	Text zmenený, čiastočne upravený v súlade s požiadavkou	Rozporové konanie – 
Rozpor odstránený	
K § 14:
	MH SR
	a) Náležitosti zmluvy o poskytovaní podporných služieb musia  byť uvedené priamo  v paragrafovanom texte nariadenia.
	b) Odsek 7 upraviť nasledovne:
 	„(7) Držiteľ povolenia na výrobu elektriny prevádzkujúci výrobné zdroje o inštalovanom výkone nad 75 MW ponúkne prevádzkovateľovi prenosovej sústavy podporné služby najmenej vo výške podielu potrieb prevádzkovateľa prenosovej sústavy zverejnených podľa odseku 2, ktorý zodpovedá podielu tohto výrobcu elektriny na výkone jednotlivých druhov podpornej služby, najviac však výkon, ktorým je schopný disponovať vzhľadom na svoje záväzky voči svojim odberateľom.“.
	Navrhovaná zmena upresňuje maximálny limit podporných služieb, ktorý je povinný výrobca ponúknuť prevádzkovateľovi prenosovej sústavy. Uvedenú zmenu navrhujeme z dôvodu, že doterajšie znenie, podľa ktorého je výrobca povinný poskytnúť najviac: „pohotový regulačný výkon“ môže byť v praxi ťažko aplikovateľné, nakoľko pojem pohotový regulačný výkon nie je v legislatíve definovaný a je mätúci. Sme toho názoru, že výrobca by mal byť povinný poskytnúť podporné služby len do výšky výkonu, ktorý mu ostáva „voľný“, resp. „nezazmluvnený“ zmluvami o dodávke elektriny s jeho odberateľmi. Ak by tomu tak nebolo, ohrozovali by sme pravidlami trhu riadne plnenie záväzkov dodávateľmi elektriny.
	Z	A	Text upravený v súlade s požiadavkou, časť textu z návrhu vypustená – je v zákone	Rozporové konanie – 
Rozpor odstránený	
K § 14 ods. 2	MV SR
	Uvedené slová „nepracovné dni roka“ navrhujeme nahradiť pojmom známym právnemu poriadku Slovenskej republiky. Ide o pojem uvedený v § 94 zákona č. 311/2001 Z. z. a  to pojem „dni pracovného pokoja“.  
	O	A	Text upravený v súlade s požiadavkou		
K § 14 ods. 6	MV SR
	Odsek  je gramaticky nesprávne formulovaný	O	A	Text upravený v súlade s požiadavkou		
K § 15:
	MH SR
	Do zásad vyrovnávania odchýlok zaradiť ustanovenia § 12  a § 13, ktoré s ním bezprostredne súvisia.
	Z	A	Text upravený v súlade s požiadavkou	Rozporové konanie – 
Rozpor odstránený	
K § 16:
	MH SR
	a)	V ods. 5: dodávka regulačnej elektriny sa vyhodnocuje v množstevných jednotkách a nie v objemových jednotkách.
               To isté sa vzťahuje aj na odseky 6 a 7.
b)	V ods. 10 treba vyjasniť, či sa pod opačným znamienkom rozumie mínus alebo plus, alebo mínus aj plus.
	Z	A	Text upravený v súlade s požiadavkou	Rozporové konanie – 
Rozpor odstránený	
K § 18 	MS SR	Z dôvodu zvýšenia právnej istoty a zlepšenia právneho postavenia odberateľa  ako zmluvnej strany v zmluvnom vzťahu medzi dodávateľom a odberateľom elektriny v domácnostiach odporúčame vymenovať demonštratívne významné okolnosti, ktoré môžu mať za následok zmenu zmluvných podmienok zo strany dodávateľa elektriny	O	N	Ustanovenie z textu vypustené		
K § 17 a 18:
	MH SR
	a)	Navrhovaný § 17 – vyúčtovanie dodávky elektriny - má  nasledovať až za § 18 – podmienky dodávky elektriny.
b)	Pojem združená dodávka elektriny použitý v ods. 1 písm. a) nie je v návrhu nariadenia vlády ani v zákone definovaný.
c)	Zákon používa pre súčasnú distribúciu a dodávku elektriny odberateľom elektriny v domácnosti pojem „univerzálna služba“.
d)	V § 18 ods. 1 písm. b) sa používa pojem “typová zmluva“.  Tento pojem nikde nie je definovaný.
e)	V odseku 2 písm. c) za slovami „za ktorých bola zmluva uzavretá“ doplniť vetu: „Za významnú zmenu okolností sa nepovažuje zmena majetkových  pomerov niektorej  strany a zmena hospodárskej alebo trhovej situácie“
	Pravidlá trhu s elektrinou v citovanom ustanovení umožňujú dodávateľom elektriny zmeniť podmienky uzavretých zmlúv z dôvodu „významnej zmeny okolností za ktorých bola zmluva uzavretá“, bez akejkoľvek bližšej špecifikácie uvedeného termínu. Vzhľadom na dôležitosť plynulej dodávky elektriny a záujem odberateľov na stabilite zmlúv o dodávke elektriny je potrebné obmedziť možnosť dodávateľov zmeniť podmienky uzavretých zmlúv aspoň navrhovaným negatívnym vymedzením pojmu „významná zmena okolností“, naväzujúcim na úpravu Obchodného zákonníka v súvislosti s možnosťou odstúpenia od zmluvy z dôvodu podstatnej zmeny okolností (§ 356 ObZ). Sme toho názoru, že nie je vhodné, aby pravidlá trhu umožňovali dodávateľom elektriny jednostranne meniť zmluvné podmienky.
	Z	A	Text upravený v súlade s požiadavkou	Rozporové konanie – 
Rozpor odstránený	
K § 19:
	MH SR
	a)	Celý § formulačne upraviť v súlade s legislatívnymi  pravidlami.
b)	Podmienky „ktoré by obmedzili konkurenčnosť dodávky elektriny“ by mali byť priamo ustanovené v návrhu nariadenia vlády.
c)	Právo odberateľa na vypovedanie zmluvy má byť určené  ex ante a nie ex post, teda skôr ako vstúpia do platnosti zmeny zmluvných podmienok.
d)	Odsek 1 písm. b) upraviť takto: „b) zmluvné podmienky neobsahujú podmienky, ktoré by obmedzili právo odberateľa zmeniť dodávateľa elektriny,“.
		Navrhovaná úprava spresňuje formuláciu uvedeného ustanovenia. Aj keď je zrejmé, že účelom ustanovenia bolo chrániť odberateľov, súčasné znenie používa slovné spojenie „obmedzenie konkurenčnosti“, pričom termín „konkurenčnosť“ nie je v slovenskom právnom poriadku definovaný a preto by nejednoznačnosť jeho výkladu mohla viesť k aplikačným problémom. Povinnosť zabezpečiť pre odberateľov možnosť efektívne zmeniť dodávateľa elektriny je pritom zakotvená priamo v smernici, ktorá je novou energetickou legislatívou preberaná (bod 20 úvodných ustanovení Smernice Európskeho parlamentu a Komisie 2003/54/ES o spoločných pravidlách vnútorného trhu s elektrinou). Preto je dôležité, aby práva a povinnosti odberateľov a dodávateľov boli jasne stanovené.
	Z	A	Text upravený v súlade s požiadavkou	Rozporové konanie – 
Rozpor odstránený	
K § 19 ods. 1 písm. b)
	PMU SR	Podľa navrhovaného znenia, zmluvné podmienky dodávky elektriny odberateľom elektriny mimo domácnosť neobsahujú podmienky, ktoré by obmedzili konkurenčnosť v jej dodávke.

Z predloženého znenia návrhu vyplýva, že v prípade porušenia takejto podmienky by mohlo ísť o dohodu obmedzujúcu súťaž, pričom kompetentným orgánom na jej posúdenie by bol v zmysle uvedeného predpisu Úrad pre reguláciu sieťových odvetví.

Kompetentným orgánom na posudzovanie dohôd obmedzujúcich súťaž je v zmysle zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších (ďalej len „zákon č. 136/2001 Z.z.“) Protimonopolný úrad Slovenskej republiky.
Podľa § 2 ods. 6 zákona č. 136/2001 Z.z., tento zákon sa nevzťahuje na prípady obmedzovania súťaže, ktorých posudzovanie patrí do pôsobnosti iného orgánu, ktorý zabezpečuje ochranu súťaže podľa osobitného predpisu.
Z uvedeného vyplýva, že Protimonopolný úrad Slovenskej republiky by stratil kompetenciu na posúdenie dohody pri dodávke elektriny odberateľom mimo domácnosť, ktorá by obsahovala podmienky vylučujúce konkurenčnosť v dodávke elektriny (možná dohoda obmedzujúca súťaž), s čím zásadne nesúhlasíme.
Preto navrhujeme, aby sa text upravil v tom zmysle, že predmetné konanie nesmie byť v rozpore s osobitným predpisom s uvedením odkazu na zákon č. 136/2001 Z.z. Zároveň požadujeme odôvodnenie uplatnenia takejto podmienky  len v prípade dodávok elektriny pre odberateľov mimo domácností.
	Z	A	Na rozporovom konaní s PMÚ dohodnutá úprava textu , po rozporovom konaní s MH SR príslušné ustanovenie z textu bolo vypustené
	Rozporové konanie – rozpor odstránený	
K § 19 ods. 2	ÚpNMaS SR	-	navrhujeme nahradiť slová „§ 18 odsek 1písm. c)“ slovami „§ 18 ods. 1 písm. c)“.
	O	A	Text upravený v súlade s požiadavkou		
K § 20:
	MH SR
	a.	Vymedzenie pojmu „typový diagram odberu“ uvedený v návrhu nariadenia nie je zhodný s pojmom  „typový diagram odberu“ uvedeným v zákone o energetike. Zákon „typový diagram odberu“ definuje ako schému odberu rovnakú pre určitú skupinu odberateľov elektriny, zatiaľ čo návrh nariadenia ho definuje ako určitú  postupnosť hodnôt za určité časové obdobie bez ohľadu na  to, či sa použije pre tú istú skupinu odberateľov elektriny. Teda nariadenie vlády nedefinuje „typový diagram odberu“, ale len „diagram odberu“.
b.	Podľa ods. 4 ak prevádzkovateľ sústavy zistí, že odbernému miestu bol priradený nesprávny typový diagram je povinný bezodkladne mu priradiť správny typový diagram, ale nerieši zodpovednosť a zúčtovanie za odbery, ktoré vyplynuli z nesprávne priradeného typového diagramu odberu.
c.	Odsek 6 upraviť takto:
i.	„(6) Druhy typových diagramov odberu, spôsob ich priraďovania a zásady ich   používania sú uvedené v prílohe č. 5.“.
	Z	N	V zákone je veľmi všeobecná definícia, pre potreby pravidiel trhu je potrebná presnejšia, vecná definícia	Rozporové konanie – rozpor odstránený	
K § 21:
	MH SR
	   Obsah tohto ustanovenia nekorešponduje s jeho nadpisom. Tento § obsahuje len  informácie, ktoré poskytuje prevádzkovateľ prenosovej sústavy pre prevádzkovateľov distribučnej sústavy a prípadne prevádzkovateľov spojovacích vedení. Neposkytuje informácie pre ostatných účastníkov trhu s elektrinou a to pre dodávateľa elektriny a odberateľa elektriny. 
	Z	A	Text upravený v súlade s požiadavkou	Rozporové konanie – rozpor odstránený	
K § 21 ods. 4	MV SR
	Zo znenia ustanovenia nie je zrejmé, kto informácie poskytuje, či účastník trhu alebo prevádzkovateľ, preto dané znenie navrhujeme preformulovať nasledovne „Informácie poskytované pre účastníkov trhu prevádzkovateľom ...“.
	O	A	Text upravený v súlade s požiadavkou		
K § 22	MV SR
	Splnomocňovacie ustanovenia zákona č. 276/2001 Z. z. neobsahujú splnomocnenie aj na úpravu výkupu elektriny z obnoviteľných zdrojov energie, kombinovanej výroby elektriny a  tepla a domáceho uhlia. V nadpise chýba za slovom „zdrojov“ slovo „energie“.
	O	A	Text upravený v súlade s požiadavkou		
K § 22:
	MH SR
	   V ods. 2 chýba odkaz na príslušný osobitný predpis podľa  ktorého úrad určí cenu. Na konci vety vypustiť slová „určí úrad“.
	Z	A	Text upravený v súlade s požiadavkou	Rozporové konanie – 
Rozpor odstránený	
K § 23,	MH SR
	Za § 22 doplniť nový § 23, ktorý vrátane nadpisu znie: 
„§ 23
Potvrdenie o pôvode vyrobenej elektriny

(1)	Potvrdenie o pôvode vyrobenej elektriny sa vydáva výrobcovi elektriny z obnoviteľných zdrojov na jeho žiadosť. 

(2)	V žiadosti o vydanie potvrdenia o pôvode vyrobenej elektriny výrobca uvedie:
a)	obdobie, na ktoré sa potvrdenie požaduje,
b)	presné označenie výrobného zdroja a označenie odberného,
c)	plán výroby elektriny z tohoto zdroja za obdobie, na ktoré sa požaduje potvrdenie,
d)	časový harmonogram plánovaných odstávok  zdroja.

(3) Potvrdenie o pôvode vyrobenej elektriny za uplynulé obdobie sa vydá po splnení týchto podmienok:
a)	výrobca odovzdal za predchádzajúci kalendárny rok a za uvedené obdobie údaje pre reguláciu cien podľa osobitného predpisu, - (odkaz na vyhlášku o regulačnom výkazníctve)
b)	výroba bola zabezpečená zo zdroja,  ktorý je obnoviteľným zdrojom energie podľa osobitného predpisux), a to v rozsahu skutočnej dodávky zo zdroja s korekciou objemu výroby zo zdroja, na ktorý už bolo za uvedené obdobie potvrdenie vydané,
c)	výrobca mal v celom uvedenom období  uzavretú zmluvu o pripojení, zmluvu o prenose alebo distribúcii a zmluvu o zúčtovaní odchýlok alebo zmluvu o prenesení zodpovednosti za odchýlku.

(4)	Potvrdenie o pôvode elektriny vyrobenej z obnoviteľných zdrojov pre nasledujúce obdobie sa vydá po splnení týchto podmienok:
a)	výrobca odovzdal za predchádzajúci kalendárny rok údaje pre reguláciu cien podľa osobitného predpisu,  - (odkaz na vyhlášku o regulačnom výkazníctve)
b)	výroba bude zabezpečená zo zdroja,  ktorý je obnoviteľným zdrojom energie podľa osobitného predpisux) a zodpovedá očakávaným možnostiam zdroja uvedeného v žiadosti so zahrnutím  korekcie objemu výroby, na ktorý bolo vydané potvrdenie v minulom období a  ktorý nebol uskutočnený,
c)	výrobca má uzavretú zmluvu o pripojení.

(5)	Potvrdenie o pôvode vyrobenej elektriny sa vydá žiadateľovi v lehote do 30 dní; v rovnakej lehote sa oznámi žiadateľovi, že potvrdenie sa nevydá z dôvodu nesplnenia podmienok pre jeho vydanie. 

(6)	O vydaných potvrdeniach o pôvode elektriny vyrobenej z obnoviteľných zdrojov a o skutočnej dodávke elektriny z týchto zdrojov sa vedie evidencia podľa osobitného predpisu.x)

(7)	Potvrdenie o pôvode vyrobenej elektriny, ktoré bolo vydané v členských štátoch Európskej únie sa uznáva aj v Slovenskej republike.“

Poznámka pod čiarou k odkazu x znie:
„x) § 32 zákona č. 656/2004 Z. z.“.	Z	A	Text upravený v súlade s požiadavkou	Rozporové konanie – 
Rozpor odstránený	
K § 23 a 24:
	MH SR
	 „Prechodné ustanovenie“ a v § 24 doplniť nadpis  „Účinnosť.“.
Nie je z § 24 a ani z ďalších ustanovení alebo V § 23 nadpis upraviť takto: príloh nariadenia  vlády zrejmé, prečo prílohy č. 5, 6 a 7 majú mať inú účinnosť ako ostatné časti nariadenia vlády
Doterajšie § 23 a 24 sa označia ako § 24 a 25.	Z	A	Text upravený v súlade s požiadavkou	Rozporové konanie – 
Rozpor odstránený	
K §  24:
	Gen. 
prok.	Podľa § 24 prílohy č. 5 a 7 nadobúdajú účinnosť 1. júla 2005; avšak z textu návrhu (z § 11 ods. 12 a z § 20 ods. 6) nevyplýva, ako bude zúčtovateľ vykonávať vysporiadanie odchýlok v  termíne od 1. apríla do 1. júla 2005, ako aj aký bude v tom období použitý typový diagram odberu.
	O	N	Je riešené samostanými prílohami a prechodným ustanovením		
K §  24:

	ÚpŠS 	Z legislatívno – technického hľadiska navrhujeme v ods. 1 vypustiť slová „ dňom „	O	A	Text upravený v súlade s požiadavkou		
K §  24:

	MK SR	Z legislatívno – technického hľadiska navrhujeme v ods. 1 vypustiť slová „ dňom „
	O	A	Text upravený v súlade s požiadavkou		
K prílohe č. 1						
1/B
	PMU SR	Ako vyplýva z názvu, príloha upravuje pripojenie účastníka trhu do prenosovej sústavy, ale podľa obsahu ide o pripojenie do distribučnej siete. Nadväzne na uvedené odporúčame upraviť aj znenie § 3 ods. 2 návrhu nariadenia.
	O	A	Text upravený v súlade s požiadavkou		
	MV SR
	Podľa ustanovenie § 3 ods. 2 má byť v  prílohe č. 1 uvedený aj spôsob úhrady za pripojenie elektroenergetického zariadenia do prenosovej sústavy. Tento spôsob z prílohy č. 1 chýba. Nadpis prílohy č. 1 je neúplný. Chýba v  ňom, kto a  čo sa do sústavy pripája a  do akej sústavy sa pripojenie uskutočňuje. Predložku „na“ navrhujeme nahradiť predložkou „za“.   V § 3 ods. 2 sa spomína len úprava podmienok a spôsobu úhrady za pripojenie účastníka trhu s  elektrinou elektroenergetického zariadenia do prenosovej sústavy a nie aj prevádzkovateľa distribučnej sústavy. Príloha č. 2 k  legislatívnym pravidlám vlády v bode 14 uvádza, že ak má právny predpis prílohu, treba na ňu odkázať v  texte právneho predpisu. Návrh nariadenia odkazuje na prílohu č. 1 len čo sa týka podmienok a spôsobu úhrady za pripojenie účastníka trhu s  elektrinou elektroenergetického zariadenia do prenosovej sústavy, na podmienky úhrady nákladov na pripojenie prevádzkovateľa distribučnej sústavy do prenosovej sústavy nikde vo svojom znení neodkazuje. V nadpise časti B navrhujeme predložku „na“ zmeniť na „za“ a  za slovo pripojenie navrhujeme doplniť slová „elektroenergetického zariadenia“. Ustanovenie § 3 ods. 2 nespomína ani výšku pripojovacieho poplatku.
	O	A	Text upravený v súlade s požiadavkou		
	MH SR
	1.  Nie je zrejmé, na ktoré elektroenergetické zariadenie  sa vzťahuje povinnosť prevádzkovateľa prenosovej  sústavy uvedená v bode A.5.
2. Nie je zrejmé na základe čoho sa navrhovateľ dopracoval v bode A.3. navrhovanému rozdeleniu nákladov vyvolaných pripojením sa do prenosovej sústavy.
 3. Z bodov B.2. a 3. nie je zrejmé ako sa rozdelia náklady na pripojenie a zabezpečenie požadovaného príkonu medzi žiadateľom a prevádzkovateľom distribučnej sústavy.
	Z	A	Text upravený v súlade s požiadavkou	Rozporové konanie – 
Rozpor odstránený	
K prílohe č. 2						
	PMÚ SR	Podľa § 3 ods. 3 návrhu nariadenia, účastník trhu s elektrinou má právo na prístup a pripojenie do sústavy pre každé odberné miesto v režime a) vlastnej zodpovednosti za odchýlku alebo b) prenesenej zodpovednosti za odchýlku.

Podľa § 3 ods. 4 návrhu nariadenia, podmienkou pre režim vlastnej zodpovednosti za odchýlku je okrem iného aj uzatvorenie zmluvy o zaúčtovaní odchýlok so zúčtovateľom odchýlok, ktorá obsahuje výšku finančnej zábezpeky určenej podľa prílohy č. 2.

Zásadne nesúhlasíme s tým, aby sa výška finančnej zábezpeky odvíjala aj od toho akú dobu subjekt zúčtovania  podniká v energetike  (kritérium K1 parametra Hk– bod 8 prílohy č. 2). Finančná zábezpeka je bariérou vstupu na trh a preto ak sa jej výška odvíja aj od doby podnikania subjektu zúčtovania v energetike, je vo vzťahu k novovstupujúcim subjektom na trh takto nastavený výpočet finančnej zábezpeky diskriminačný, pričom neodzrkadľuje rizikovosť tohto subjektu. Toto kritérium navrhujeme vypustiť.
	Z	 A	Po vysvetlení v rámci rozporového  konania pripomienka akceptovaná a kritérium z textu vypustené

	Rozporové konanie – 
Rozpor odstránený	
	MV SR
	Ustanovenie § 3 ods. 4 písm. a) v súvislosti s prílohou č. 2 taktiež neobsahuje odkaz na úpravu hodnotenia subjektu zúčtovania a zaradenia do hodnotiacej skupiny, len na určenie výšky finančnej zábezpeky. V  nadpise prílohy č. 2 časti B sa nesprávne uvádza, že ide o „veľkosť“ finančnej zábezpeky. Slovo „veľkosti“ navrhujeme nahradiť slovom „výšky“.  

	O 	A	Text upravený v súlade s požiadavkou		
	MH SR
	Nie sú žiadne objektívne kritériá a ich bodové ohodnotenie pre zaradenie subjektu zúčtovania do príslušnej hodnotiacej skupiny.
	Z	N	Bude riešiť prevádzkový poriadok	Rozporové konanie – 
Rozpor odstránený	
	MDPaT SR	V časti B. bod 1 v poslednej vete rozpísať číslo 1 slovom	O	A	Text upravený v súlade s požiadavkou		
K prílohe č. 3						
v časti D  bod 3	ÚpNMaS SR	navrhujeme doplniť odkaz na  príslušný právny predpis a poznámku pod čiarou	O	A	Text upravený v súlade s požiadavkou		
v časti D  bod 3	MDPaT SR	odporúčame doplniť odkaz na  príslušný právny predpis formou  poznámky pod čiarou	O	A	Text upravený v súlade s požiadavkou		
	MH SR
	Celá príloha č. 3 musí byť zakomponovaná priamo do  paragrafového znenia nariadenia vlády.	Z	A	Text čiastočne upravený v súlade s požiadavkou  náležitosti zmlúv z textu vypustené	Rozporové konanie – 
Rozpor odstránený	
K prílohe č. 4 						
	MV SR
	V prílohe č. 4 v  časti I sú stanovené podmienky zmluvy o prenose elektriny cez spojovacie vedenia. Podľa § 5 ods. 10 návrhu nariadenia však náležitosti tejto zmluvy majú byť uvedené v prílohe č. 4.	O	A	Náležitosti zmlúv z textu vypustené		
K prílohe č. 5						
	MH SR
	Názov prílohy i jeho obsah upraviť tak, ako bolo vyššie uvedené	Z	A	Text upravený v súlade s požiadavkou	Rozporové konanie – 
Rozpor odstránený	
Poznámky pod čiarou						
	Gen.
prok.	Vzhľadom na skutočnosť, že predmetný návrh predstavuje vykonávací predpis k zákonu č. 656/2004 Z.z., odporúčame zvážiť rozsah odkazového aparátu – 33 odkazov na zákon je nadbytočných.
	O	N			
K odkazu 1	MPSVaR		V poznámke pod čiarou je potrebné uviesť úplný názov zákona.	O	A	Text upravený v súlade s požiadavkou		
K odkazu 1	MDPaT SR	V poznámke pod čiarou doplniť úplnú citáciu  zákona.	O	A	Text upravený v súlade s požiadavkou		
K odkazu 1	MZV SR	V odkaze pod čiarou opraviť pravopisnú chybu v slove „energetike“.	O	A	Text upravený v súlade s požiadavkou		
K odkazu 17	MV SR
	Poznámka pod čiarou  k odkazu  17, odkazuje  na nariadenie ES, ktoré má charakter všeobecnej záväznosti a  je priamo aplikovateľné v  každom členskom štáte. Text nariadenia nie je možné prebrať do vnútroštátneho práva a členským štátom sa nepripúšťa žiadny manévrovací priestor pri jeho uskutočňovaní. Preto je nutné dbať na to, aby úprava cezhraničnej výmeny elektriny neodporovala ustanoveniam nariadenia ES. 	O	A	Text upravený v súlade s požiadavkou		
K doložke zluušiteľnosi						
	MDPaT SR	V názve doplniť, s čím je návrh zlučiteľný	O	A	Text upravený v súlade s požiadavkou		
	Úrad vlády
I p AP	Nesúhlasíme s údajom, ktorý navrhovateľ uvádza v bode 4 doložky zlučiteľnosti, že problematika nie je upravená v práve ES. Žiadame v bode 4 doložky zlučiteľnosti uviesť najmä nasledovné predpisy:  **	O	A	Text upravený v súlade s požiadavkou		

**
•	Smernica Európskeho parlamentu a Rady 2003/54/ES z 26. júna 2003 o spoločných pravidlách pre vnútorný trh s elektrinou, ktorou sa zrušuje smernica 96/92/ES. Táto smernica je čiastočne prebratá v zákone č. 656/2004 Z.z. o energetike a v zákone č. 276/2001 Z. z. o regulácii v sieťových odvetviach a o zmene  a doplnení niektorých zákonov v znení neskorších predpisov. Smernica 2001/77/ES o podpore elektrickej energie vyrobenej z obnoviteľných zdrojov na vnútornom trhu. Dovoľujeme si upozorniť na skutočnosť, že podľa listu číslo 495/2005-400, ktorý adresovalo Minesterstvo hospodárstva SR Úradu vlády SR  sekcii Inštitut pre aproximáciu práva, má byť prebratie tejto smernice zavŕšené vykonávacími predpismi, ktoré pripraví MH SR a URSO. Je nevyhnutné urýchlene ukončiť prebratie vyššie spomenutej smernice aj vzhľadom na skutočnosť, že Európska komisia v krátkom čase iniciovala proti Slovenskej republike dva-krát konania podľa článku 226 ZES, z dôvodu nedodržania transpozičej lehoty pri preberaní smerníc. 
•	Nariadenie Európskeho parlamentu a Rady (ES) č.  1228/2003 zo dňa 26.  júna 2003 o podmienkach pre prístup do siete pre cezhraničné výmeny elektriny (Ú. v. EÚ L 176, 15.  07.  2003) v znení nariadenia Rady (ES) č.  1223/2004 zo dňa 28.  júna 2004 (Ú. v. EÚ L 233, 02. 07.  2004). V predkladanom návrhu sa v § 5 nadväzuje na toto nariadenie, odkazuje sa naňho aj v splnomocňujúcom ustanovení § 12 a ods. 2 zákona č. 276/2001 Z. z. a spomína sa aj v dôvodovej správe k predkladanému návrhu. Navrhujeme, aby sa toto nariadenie uviedlo v bode 4 doložky zlučiteľnosti ako prameň práva ES, v ktorom je problematika návrhu upravená. 
Vzhľadom na neaktuálnosť údajov uvádzaných v bode 3 Doložky zlučiteľnosti odporúčame nasledovné znenie bodu 3:
a)	identifikácia predmetu návrhu právneho predpisu z pohľadu Zmluvy o pristúpení Slovenskej republiky k Európskej únii, najmä z Aktu o podmienkach pristúpenia a jeho príloh a z hľadiska plánu legislatívnych úloh vlády Slovenskej republiky: 
                   - Zo zmluvy o pristúpení Slovenskej republiky k Európskej únii navyplývajú vzhľadom na predmet návrhu žiadne osobitné záväzky.
 - Návrh právneho predpisu nie je uvedený v Pláne legislatívnych úloh vlády Slovenskej republiky na rok 2004.
b)	identifikácia záväzkov vyplývajúcich z návrhu gestorstva smerníc:
      - V oblasti trhu s elektrickou energiou vyplýva z uznesenia vlády SR č. 983 zo 14. októbra 2003 k návrhu na určenie gestorských ústredných orgánov štátnej správy zodpovedných za transpozíciu smerníc a vypracovanie tabuliek zhody k návrhom slovenských všeobecne záväzných právnych predpisov a návrhu systému predbežnej notifikácie všeobecne záväzných právnych predpisov preberajúcich smernice pre účely povinného oznamovania Komisii Európskych spoločenstiev vyplýva povinnosť prebrať smernice Európskeho parlamentu a Rady 2003/54/ES z 26. júna 2003 o spoločných pravidlách pre vnútorný trh s elektrinou, ktorou sa zrušuje smernica 96/92/ES.